CAA - NRC : શું અમિત શાહ કૉંગ્રેસના ગૃહ મંત્રી ચિદમ્બરમના પથ પર ચાલી રહ્યા છે?\nતેની સાથે જ રાષ્ટ્રીય નાગરિકતા રજિસ્ટર એટલે કે એનઆરસી લાગુ પાડવામાં આવશે તેવી શંકા વ્યક્ત કરીને તેની સામે પણ વિરોધ પ્રદર્શનો થઈ રહ્યા છે. 

આ વચ્ચે રાષ્ટ્રીય નાગરિક રજિસ્ટર એટલે કે એનપીઆરને પ્રધાનમંડળ તરફથી મંજૂરી મળી તે પછી વિરોધ પ્રદર્શનો વધ્યા હતા. એવી શંકા વ્યક્ત થવા લાગી કે એનસીઆર લાગુ કરવા માટે એનપીઆર પ્રથમ પગલું છે. 

દેશભરમાં ઘણી જગ્યાએ સરઘસો કાઢવામાં આવ્યા. ઘણી જગ્યાએ તોફાનો પણ થયા. આ વિરોધ પ્રદર્શનોમાં કેટલીક જગ્યાએ રાજકીય પક્ષો પણ સામેલ થઈ રહ્યા છે, તો કેટલીક જગ્યાએ સિવિલ સોસાયટીના સભ્યો પણ બહાર આવીને વિરોધ કરવા લાગ્યા છે. 

જોકે ભાજપ વારંવાર એ વાત કહી રહ્યો છે કે તે કોઈ નવો કાયદો લઈને નથી આવ્યો. આ બધા જ ખરડા કૉંગ્રેસની આગેવાની હેઠળની યુપીએ સરકાર લાવી હતી,

એક મુલાકાતમાં ગૃહ પ્રધાન અમિત શાહને એવું કહેતા સાંભળી શકાય છે કે, ''એનઆરસી કોણ લઈને આવ્યું? આજે જે લોકો વિરોધ કરી રહ્યા છે એ લોકો જ. હું કૉંગ્રેસના અધ્યક્ષ અને બીજા નેતાઓને પૂછવા માગું છું કે એનઆરસી કોણ લાવ્યું હતું?'' 

અમિત શાહ કૉંગ્રસને એવો પણ સવાલ કરે છે, ''શું તમે આ કાયદા શો-કેસમાં રાખવા માટે બનાવ્યા હતા?''

ચિદંબરમ અને અમિત શાહના કયા કયા નિર્ણયો એકસમાન?

હકીકતમાં યુપીએ સરકાર વખતે ચિદંબરમ દેશના ગૃહ પ્રધાન હતા ત્યારે પણ એનઆરસી અને એનપીઆરનો મુદ્દો ચર્ચામાં આવ્યો. પણ શું તે વખતે મુદ્દો આટલો ચગ્યો હતો ખરો?

સિનિયર પત્રકાર પ્રદીપ સિંહ કહે છે કે દેશની સુરક્ષાને લગતા મુદ્દાઓ હોય તે લગભગ દરેક સરકાર ઉઠાવતી હોય છે. તેમાં એનસીઆર અને એનપીઆરના મુદ્દાનો પણ સમાવેશ થઈ જાય છે. 

કૉંગ્રેસે પોતાના વખતમાં આ મુદ્દા ઉઠાવ્યા ત્યારે તેનો એટલો વિરોધ થયો નહોતો.

તેઓ કહે છે, ''કારગિલ યુદ્ધ પછી નાગરિકોનું રજિસ્ટર હોય તેવી વાત થઈ હતી. તે વખતે અટલ બિહારી વાજપેયીની સરકાર હતી. 

''ત્યારબાદ 2004માં મનમોહન સિંહ વડા પ્રધાન બન્યા ત્યારે પણ નાગરિકોનું રજિસ્ટર બનાવવાની વાત આવી હતી. સાથે જ નાગરિકતા સુધારા ખરડામાં કલમ 14A ઉમેરવામાં આવી હતી.''

કૉંગ્રેસની સરકાર બીજી મુદત માટે સત્તામાં આવી ત્યારે પણ આના પર કામ ચાલતું રહ્યું હતું. તે વખતે પી. ચિદંબરમ ગૃહ પ્રધાન હતા અને કેટલીક જગ્યાએ આ માટે પાઇલટ પ્રોજેક્ટ પણ ચલાવવામાં આવ્યો હતો. 

2009થી 2012 દરમિયાન કેટલીક જગ્યાએ એનપીઆર હેઠળ ઓળખપત્રો પણ આપવામાં આવ્યા હતા. 2012માં પી. ચિદંબરમે તે વખતના રાષ્ટ્રપતિ પ્રતિભા પાટિલને સૌપ્રથમ ઓળખપત્ર...\n\ntl;dr:
સંસદના બંને ગૃહોએ નાગરિકતા સુધારા ખરડો પસાર કર્યો અને તે કાયદો બન્યો તે પછી દેશભરમાં ઠેર ઠેર વિરોધ પ્રદર્શન થવા લાગ્યા છે. આ કાયદાને મુસ્લિમ વિરોધી ગણાવવામાં આવી રહ્યો છે.